MUNICIPIUL CRAIOVA
CONSILIUL LOCAL AL MUNICIPIULUI CRAIOVA 
                                                                     HOTĂRÂREA NR.450
privind aprobarea documentației de atribuire pentru implementarea unor soluții moderne  de producere a energiei  termice și electrice, bazate pe cogenerare și/sau  surse regenerabile de energie, adaptate cerințelor specifice ale municipiului Craiova
Consiliul Local al Municipiului Craiova, convocat de îndată, în şedinţa extraordinară din data de 14.11.2025;


Având în vedere referatul de aprobare nr.383507/2025, raportul  nr.384408/2025 al Direcţiei Servicii Publice şi raportul de avizare nr. 384474/2025 al Direcţiei Juridice, Asistenţă de Specialitate şi Contencios Administrativ, prin care se propune aprobarea documentației de atribuire pentru implementarea unor soluții moderne  de producere a energiei  termice și electrice, bazate pe cogenerare și/sau  surse regenerabile de energie, adaptate cerințelor specifice ale municipiului Craiova și avizele nr.35/2025 al Comisiei I-Buget Finanţe, Studii, Prognoze şi Administrarea domeniului, nr.31/2025 al Comisiei III-Servicii Publice, Liberã Iniţiativã şi Relaţii Internaţionale şi nr.37/2025 al Comisiei V-Juridică, Administraţie Publică şi Drepturi Cetăţeneşti; 
         În conformitate cu prevederile Legii serviciilor comunitare de utilităţi publice nr.51/2006, Legii serviciului public de alimentare cu energie termică nr. 325/2006, Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii; 
          În temeiul art.129 alin.2 lit. d, coroborat cu alin.7 lit. n, art.139 alin.3 lit. h, art.154 alin.1 şi art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
HOTĂRĂŞTE:
Art.1. Se aprobă gestiunea delegată, ca modalitate de atribuire a activității de producere din cadrul serviciului public de alimentare cu energie termică în municipiul Craiova, potrivit  Activității1 din cadrul Documentației de atribuire.
Art.2. Se aprobă Documentația de atribuire pentru implementarea unor soluții moderne  de producere a energiei  termice și electrice, bazate pe cogenerare și/sau  surse regenerabile de energie, adaptate cerințelor specifice ale municipiului Craiova, conform anexei care face parte integrantă din prezenta hotărâre.
Art.3. Se aprobă Proiectul Contractului de delegare a gestiunii activității de producere din cadrul serviciului public de alimentare cu energie termică în municipiul Craiova, potrivit Activității 6 din cadrul Documentației de atribuire.
Art.4. Se aprobă durata de 10 ani a contractului de delegare a gestiunii activității de producere din cadrul serviciului public de alimentare cu energie termică în municipiul Craiova.
Art.5. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Servicii Publice şi Direcţia Investiții, Achiziții și Licitații vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR GENERAL,

	Octavian Sorin MARINESCU
	   Nicoleta MIULESCU



